Urpolan koulu

Urpolan koulu oli Mikkelissä toimiva suomenkielinen alakoulu (luokka-asteet 1–6). Koulu sijaitsi alkujaan Urpolan kaupunginosassa Urpolanlammen pohjoispuolella ja valtatien 5 eteläpuolella. Koulun toiminnot siirrettiin väliaikaisesti Mikkelin ammattikorkeakoulun kampusalueen N-rakennukseen ja pihapiiriin sijoittuviin konttiluokiin vuonna 2020. 

Koulua kävi noin 238 oppilasta, joista 228 oli varsinaisen alakoulun ja 10 valmistavan opetuksen oppilasta. Hallinnollisesti myös Moision sairaalan alueella toimivan sairaalakoulun alakouluikäisten opetus kuului Urpolan kouluun.

Kesällä 2019 kaupunki päätti purkaa koulun sisäilmaongelmien vuoksi. Purku alkoi vuoden 2020 lopulla. Korvaava uudisrakennus on Saimaanportin yhtenäiskoulu, joka suunniteltiin 850 oppilaan yhtenäiskouluksi (luokka-asteet 1-9) ja joka valmistui Urpolan koulun tontille lukuvuonna 2023–2024.Koulussa on noin 860 oppilasta ja noin 100 henkilökunnan jäsentä. 

Lähteet

Aiheesta muualla

Luokka:Mikkelin peruskoulut
Luokka:Urpola
Luokka:Entiset suomalaiset oppilaitokset